Flere medier meldte i helgen at Giske for en uke siden hadde deltatt på AUFs påskefest. Flere skal ha reagert på opplysningen som kom, tre måneder etter at Giske valgte å trekke seg i kjølvannet av varslersakene mot ham.

De aller fleste mediene, også NTB, framstilte saken som at Giske hadde deltatt på fest sammen med de unge aktive i AUF. Det var imidlertid ikke tilfelle.

Årlig påskefest

Dette dreide seg om en årlig påskefest som ble holdt 5. april. Alle tidligere AUF-ledere ble invitert, inkludert Giske. Festen startet med middag på Stortinget, før turen så gikk videre til utestedet Justisen.

Det var stortingsrepresentant Åsmund Aukrust i Ap som sendte ut invitasjonene.

Artikkelen fortsetter under annonsen

– Dette er en årlig middag for stortingsrepresentanter med bakgrunn fra AUF, sier Aukrust som ikke ville kommentere saken ytterligere.

Andre Ap-topper som Kjersti Stenseng og Anniken Huitfeldt var også til stede.(Vilkår)